വേങ്ങൂർ ഗ്രാമപഞ്ചായത്ത്

എറണാകുളം ജില്ലയിൽ കുന്നത്തുനാട് താലൂക്കിൽ കൂവപ്പടി ബ്ളോക്കിലാണ് 48.01 ചതുരശ്ര കിലോമീറ്റർ വിസ്തീർണ്ണമുള്ള വേങ്ങൂർ ഗ്രാമപഞ്ചായത്ത് സ്ഥിതി ചെയ്യുന്നത്. 

ഐതിഹ്യം
മഹാഭാരതം കഥയിലെ ബകൻ എന്ന രാക്ഷസനുമായി ബന്ധപ്പെട്ട ഐതിഹ്യമാണ്  പെരിയാറിന്റെ കൈവഴികളാൽ ചുറ്റപ്പെട്ട ഈ ഗ്രാമത്തിലെ വെമ്പൂരത്തിനുള്ളത്. 42 ഇല്ലക്കാർ താമസിച്ച ഭവനങ്ങളുടേയും ക്ഷേത്രങ്ങളുടേയും അവശിഷ്ടങ്ങൾ അവിടെ ഇന്നും ദൃശ്യമാണ്.  മുനികൾ താമസിച്ചിരുന്ന അറകൾ ഇപ്പോഴും നിലനിൽക്കുന്നത് മുനിപ്പാറയുടെ പ്രത്യേകതയാണ്.  

ചരിത്രം
1949 സെപ്റ്റംബർ 24-ാം തിയതി കുന്നത്തുനാട് താലൂക്കിലെ വേങ്ങൂർ പകുതിയിൽപ്പെട്ട ഇന്നത്തെ വേങ്ങൂർ, മുടക്കുഴ പഞ്ചായത്തുപ്രദേശങ്ങൾ കൂട്ടിചേർത്ത് വേങ്ങൂർ വില്ലേജ് നിലവിൽ വന്നു. യൂണിയന്റെ ഭരണം നടത്തിയിരുന്നത് 5 ജനപ്രതിനിധികളും 3 ഉദ്യോഗസ്ഥൻമാരും ഉൾപ്പെട്ട സമിതിയായിരുന്നു.  ഭരണസമിതിയിൽ റവ.ഫാദർ ജോസഫ് ആലിയാട്ടുകുടി പ്രസിഡന്റും കെ.കെ.നാരായണൻ നായർ വൈസ്പ്രസിഡന്റും ആയിരുന്നു.  1952-ലെ പഞ്ചായത്ത് രൂപീകരണത്തെ തുടർന്ന് 1953 ഏപ്രിൽ മാസത്തിൽ നടന്ന തെരഞ്ഞെടുപ്പോടുകൂടി പഞ്ചായത്ത് സംവിധാനം നിലവിൽ വന്നു. കെ.വി.പൌലോസ് പ്രസിഡന്റും കെ.എം.പൈലി വൈസ്പ്രസിഡന്റുമായിട്ടുള്ള പത്തംഗ ഭരണ സമിതി രൂപീകരിച്ചു. 1963-ൽ കുന്നത്തുനാട് താലൂക്കിലെ വേങ്ങൂർ ഈസ്റ്റ് വില്ലേജ് പ്രദേശം വേങ്ങൂർ  പഞ്ചായത്തും വെസ്റ്റ് വില്ലേജ് പ്രദേശം മുടക്കുഴ പഞ്ചായത്തുമായി പുനർനിർണ്ണയം ചെയ്തു. പടുകൂറ്റൻ വേങ്ങ മരങ്ങൾ എമ്പാടും ഇടതൂർന്ന് വളർന്നു നിന്നിരുന്ന പ്രദേശമായിരുന്നതിനാൽ വേങ്ങയുടെ ഊര് എന്ന അർത്ഥം വരുന്ന വേങ്ങൂർ എന്ന പേര് ഈ ഗ്രാമത്തിന് വീണുകിട്ടി എന്നാണ് പഴമക്കാർ പറയുന്നത്. വനപ്രദേശമായ വെമ്പൂരവും, ചൂരമുടിക്കുന്നും, പുലിയണിപ്പാറയും, മുനിപ്പാറയും, കോട്ടപ്പാറയും ഈ ഗ്രാമത്തിന്റെ ഭാഗങ്ങളാണ്.  

പഴയകാലം മുതൽ കൊച്ചി കമ്പോളത്തിൽ അറിയപ്പെട്ടിരുന്ന ചുക്കാണ് ഈ പഞ്ചായത്തിലെ പാണിയേലി ചുക്ക്. സവർണ്ണ മേധാവിത്വവും ഫ്യൂഡൽ ജൻമിത്വവും കൊടികുത്തി വാണിരുന്ന വേങ്ങൂർ ഗ്രാമത്തിന്റെ സാമൂഹിക സാംസ്ക്കാരിക ഘടനയിൽ ദേശീയ സ്വാതന്ത്ര്യ പ്രസ്ഥാനങ്ങൾക്ക് ഒട്ടേറെ മാറ്റങ്ങൾ സൃഷ്ടിക്കുവാൻ സാധിച്ചുണ്ട്. ഹിന്ദുമതത്തിലെ ജാതികളും ഉപജാതികളും  ക്രിസ്തീയമതത്തിലെ വിവിധ വിഭാഗങ്ങളും ചേർന്നതാണ് വേങ്ങൂർ ഗ്രാമത്തിലെ ജനവിഭാഗം. ഓരോ വിഭാഗത്തിനും അവരവരുടെ തനതായ ആചാരാനുഷ്ഠാനങ്ങൾ ഉണ്ടെങ്കിലും ഐക്യത്തോടെ കഴിഞ്ഞുപോരുന്നു. 

അതിരുകൾ
തെക്ക്‌ - മുടക്കുഴ, അശമന്നൂർ, കോട്ടപ്പടി ഗ്രാമപഞ്ചായത്ത്
വടക്ക് - അയ്യമ്പുഴ, മലയാറ്റൂർ നീലേശ്വരം, ഒക്കൽ ഗ്രാമപഞ്ചായത്ത്
കിഴക്ക് - അയ്യമ്പുഴ, പിണ്ടിമന, കോട്ടപ്പടി, കുട്ടമ്പുഴ ഗ്രാമപഞ്ചായത്ത്
പടിഞ്ഞാറ് - മുടക്കുഴ, ഒക്കൽ ഗ്രാമപഞ്ചായത്ത്

 വാർഡുകൾ
പാണംകുഴി  	
ക്രാരിയേലി 
പാണിയേലി 	 
മുനിപ്പാറ 	 
മേയ്ക്കപ്പാല 	 
കണ്ണംപറമ്പ് 	
നെടുങ്ങപ്ര 	
ഇടത്തുരുത്ത് 	
വേങ്ങൂർ 	 
ചൂരത്തോട്
വക്കുവള്ളി 	
കോഴിക്കോട്ടുകുളങ്ങര
കൊമ്പനാട്
കോടമ്പിള്ളി 	 
കൈപ്പിള്ളി
പുതുമന

 2025 തദ്ദേശ തിരഞ്ഞെടുപ്പ് ഫലങ്ങൾ 
താഴെ കൊടുത്തിരിക്കുന്ന ഗ്രാമപഞ്ചായത്ത് വാർഡ് അടിസ്ഥാനത്തിലുള്ള വിജയികളെ പ്രാദേശിക തിരഞ്ഞെടുപ്പ് ഫലങ്ങളുടെ ഔദ്യോഗിക വെബ് സൈറ്റിൽ നിന്നാണ് എടുത്തിരിക്കുന്നത്.
വാർഡ്#മുന്നണിവാർഡിന്റെ പേര്ജയിച്ച സ്ഥാനാർത്ഥിവോട്ട്രണ്ടാം സ്ഥാനംവോട്ട്001 എൽ.ഡി.എഫ്പാണംകുഴിവിനു സാഗർ560ജിയോ വർഗീസ്357002 യു.ഡി.എഫ്.ക്രാരിയേലി സാബി ബിജു (വൈസ് പ്രസിഡന്റ്)474ബിജി സജി412003 എൽ.ഡി.എഫ്പാണിയേലിസിബി ഔസേഫ്364സിബി ബിജു കല്ലിടുമ്പി306004 യു.ഡി.എഫ്.മുനിപ്പാറപി. എം. ദേവസി പെരുമ്പിള്ളി250മാർട്ടിൻ കുരിയാക്കോസ്246005 എൽ.ഡി.എഫ്മേയ്ക്കപ്പാലകെ. ബി. ഷിജു കല്ലിടുമ്പിൽ409ജോ൪ജ് വി എം267006 യു.ഡി.എഫ്.കണ്ണംപറമ്പ്ജീജ സാന്റി449ഷൈമോൾ ശിവൻ413007 യു.ഡി.എഫ്.നെടുങ്ങപ്രവി. സി. രവി വട്ടപ്പാറ462ജോൺസൺ ജോർജ്ജ്294008 യു.ഡി.എഫ്.ഇടത്തുരുത്ത്സാജു പി . എം350കൃഷ്ണകുമാർ257009 യു.ഡി.എഫ്.വേങ്ങൂർജെന്നി സാജു440രഞ്ജു അനിൽ314010 യു.ഡി.എഫ്.ചൂരത്തോട്രോഷ്നി മാത്യു484സൗമ്യ എൽദോസ്320011 യു.ഡി.എഫ്.വക്കുവള്ളിലിറ്റി കെ എബ്രാഹം453പ്രമീള സന്തോഷ്309012 യു.ഡി.എഫ്.കോഴിക്കോട്ടുകുളങ്ങരപ്രീത ജയപ്രകാശ്348ശാന്ത അയ്യപ്പൻ336013OTHകൊമ്പനാട്രഞ്ജിത്344ശാന്ത ശിവൻ292014OTHകോടമ്പിള്ളി പി.സി. പ്രസാദ് (പ്രസിഡന്റ്)521എൻ. രഞ്ജിറ്റ്409015 യു.ഡി.എഫ്.കൈപ്പിള്ളിദിലീപ് ജോൺ429പി. എൻ സുബ്രഹ്മണ്യൻ381016 യു.ഡി.എഫ്.പുതുമനജിൻസി എൽദോ451ജിന്റു ലിജു334

സ്ഥിതിവിവരക്കണക്കുകൾ
 ജില്ല  എറണാകുളം ബ്ലോക്ക് 	 കൂവപ്പടി വിസ്തീര്ണ്ണം  48.01 ചതുരശ്ര കിലോമീറ്റർ ജനസംഖ്യ 20,621 പുരുഷന്മാർ 10,378 സ്ത്രീകൾ 	10,243 ജനസാന്ദ്രത 	83 സ്ത്രീ : പുരുഷ അനുപാതം987 സാക്ഷരത  89.56%

അവലംബം
http://www.trend.kerala.gov.in  
http://lsgkerala.in/vengoorpanchayat 
Census data 2001

Category: എറണാകുളം ജില്ലയിലെ ഗ്രാമപഞ്ചായത്തുകൾ